section_heading: Život
paragraph_text: Godine 1943. oženio se Julianom Osorguineom, čija je obitelj bila protjerana tijekom Ruske revolucije iz sela južno od Moskve te im je oduzet sav imetak. Osorguineina obitelj iselila se u Pariz, gdje se i upoznala sa Schmemannom. Dvije godine kasnije, Alexander završava poslijediplomske teološke studije na Institutu sv. Sergija, na kojima je studirao zajedno sa Sergejom Bulgakovom. Na njegovu bogoslovnu naobrazbu uvelike su utjecali i predstavnici teološke katoličke obnove u Francuskoj, posebice Jean Daniélou.